
REPUBLIKA HRVATSKA
OPĆINSKI SUD U BJELOVARU                          
BJELOVAR, TRG EUGENA KVATERNIKA 8 
		      Poslovni broj: Pp-707/2026-6
		   	   

U  I M E  R E P U B L I K E  H R V A T S K E  

P R E S U D A

Općinski sud u Bjelovaru, po sucu mr. sc. Petru Malivuk-Jovanović uz sudjelovanje zapisničarke Snježane Odorčić, u prekršajnom postupku protiv okrivljenog Darka Vrbanić, Donji Cubinec 102, zbog prekršaja iz čl. 53. Zakona o sigurnosti prometa na cestama (Narodne novine 67/08, 74/11, 80/13, 92/14, 64/15, 108/17, 70/19, 42/20, 85/22, 114/22, 133/23, 145/25 dalje: Zakon o sigurnosti prometa na cestama), u žurnom postupku, pokrenutom izdavanjem obaveznog prekršajnog naloga Policijske postaje Bjelovar od dana 19. siječnja 2026., Klasa: 211-07/26-4/4332, Urbroj: 511-02-05-25-2, dana 26. svibnja 2026., 

p r e s u d i o  j e

OKRIVLJENIK DARKO VRBANIĆ, OIB: 08994796625, prebivalište Donji Cubinec 102, rođen 10. srpnja 1961. u Bjelovaru, državljanin Republike Hrvatske, prekršajno nekažnjavan

k r i v   j e 

 I.  što je okrivljeni Darko Vrbanić dana 16. kolovoza 2025., u 21,51 sati, u mjestu Žabjak 6 A, upravljao na cesti vozilom M1 reg. oznake KŽ 489-CM kroz naseljeno mjesto gdje je dopuštena brzina 70 km/h brzinom od 93 km/h, koja brzina je utvrđena korištenjem uređaja Gatso T-Series RT4 a umanjena za 10 km/h sigurnosne razlike iznosi 83 km/h, dakle okrivljeni se vozilom kretao brzinom koja je za 13 km/h veća od dopuštene brzine,

čime je okrivljeni počinio prekršaj iz čl. 53. st. 1., kažnjivo po čl. 53. st. 6. Zakona o sigurnosti prometa na cestama, te se 

temeljem čl. 43. Prekršajnog zakona prema okrivljenom za navedeni prekršaji primjenjuje opomena. 

II.  Temeljem odredbi članka 139. Prekršajnog zakona okrivljeni je dužan naknaditi troškove prekršajnog postupka u iznosu od 33,27 eura (tridesettrieurai dvadesetsedamcenti)  u roku od 30 dana od dana primitka presude.


Obrazloženje

1.	Policijska postaja Bjelovar dostavila je obavezni prekršajni nalog broj gornji i prigovor okrivljenog Darka Vrbanić podnesen protiv istog, a radi izrekom navedenih prekršaja. 

2.	Na ročište zakazano za dan 26. svibnja 2026. nije pristupio okrivljeni za koga je dostava poziva u dva navrata vraćena s naznakom „obaviješten nije podigao pošiljku“ radi čega mu je poziv dostavljen putem oglasne ploče suda uredno, tim prije što je okrivljeni prilikom zaprimanja optužnog akta upozoren na posljedice ne primanja sudskih pismena radi čega je postupak proveden u odsutnosti okrivljenika, dok je okrivljeni u prigovoru na obavezni prekršajni nalog naveo da traži biti ispitan na sudu kako bi svojim riječima objasnio razlog prekoračenja brzine.

3.    Uvidom u fotografiju snimljenu konkretnim radarskim uređajem proizlazi da se okrivljeni vozilom kretao brzinom kako mu se to stavlja na teret. 
    
3. 	Analizirajući rezultate provedenog dokaznog postupka proizlazi da je okrivljeni počinio prekršaj koji mu se stavlja na teret na način bliže opisan u izreci presude obzirom da isto proizlazi iz fotografije snimljene konkretnim radarskim uređajem.         

4.	Ipak, Sud je bio dužan cijeniti osobitost konkretne situacije i to prije svega činjenicu da okrivljeni do sada nije prekršajno kažnjavan, Sud je odlučio prema okrivljenom primijeniti opomenu kao mjeru upozorenja koja će zasigurno postići svrhu prekršajnopravnih sankcija i bez samog kažnjavanja.   

5.	Temeljem odredbi članka 139. Prekršajnog zakona okrivljeni je dužan naknaditi troškove prekršajnog postupka u iznosu od 33,27 eura u roku od 30 dana od dana primitka presude i to 20,00 eura na ime paušalne svote suda i 13,27 eura na ime troškova nastalih izdavanjem optužnog akta.

6.	Slijedom navedenog odlučeno je kao u izreci presude.
                                                   

U Bjelovaru, 26. svibnja 2026.


           ZAPISNIČAR:					                   SUDAC:
       Snježana Odorčić, v.r.                                      mr. sc. Petar Malivuk – Jovanović, v.r.






POUKA O PRAVNOM LIJEKU
Protiv ove presude žalba nije dopuštena (čl. 244. st.1. Prekršajnog zakona). 
 

 
                                                                    Za točnost  otpravka -  ovlašteni službenik 
	          Snježana Odorčić  

